SCC รวบไลน์ผลิตเซรามิกอินโดฯไว้โรงงานเดียว หวังจัดการบริหารต้นทุนดีขึ้น
SCC รวบไลน์ผลิตเซรามิกอินโดฯไว้โรงงานเดียว หวังจัดการบริหารต้นทุนดีขึ้น
SCC รวบไลน์ผลิตเซรามิกอินโดฯไว้โรงงานเดียว หวังจัดการบริหารต้นทุนดีขึ้น
25 ต.ค. 2562

บริษัท ปูนซิเมนต์ไทย จำกัด (มหาชน) หรือ SCC ระบุว่า ตามที่บริษัทได้ปรับโครงสร้างการถือหุ้นภายในซึ่งเป็นส่วนหนึ่งของการปรับโครงสร้างภายในของธุรกิจเซรามิกในประเทศอินโดนีเซียนั้น ขณะนี้ PT Keramika Indonesia Assosiasi Tbk (KIA) ซึ่งเป็นบริษัทย่อยของ SCC ในธุรกิจซีเมนต์และผลิตภัณฑ์ก่อสร้าง ได้ดำเนินการปรับโครงสร้างทางการผลิตด้วยการหยุดดำเนินการผลิตกระเบื้องเซรามิกปูผนังที่โรงงานในเขต Cileungsi จังหวัดชวาตะวันตก โดยจะรวมการผลิตไว้ที่โรงงานอีกแห่งหนึ่งในเมือง Karawang จังหวัดชวาตะวันตก
สำหรับการปรับโครงสร้างทางการผลิตด้วยวิธีการดังกล่าวจะช่วยให้ KIA สามารถบริหารจัดการต้นทุนการดำเนินงานได้อย่างมีประสิทธิภาพมากยิ่งขึ้นจากการรวมการผลิตไว้ที่โรงงานแห่งเดียว
ทั้งนี้ธุรกรรมข้างต้นเป็นส่วนหนึ่งของการปรับโครงสร้างธุรกิจภายในซึ่งอยู่ระหว่างดำเนินการ โดยมีจุดประสงค์เพื่อเพิ่มประสิทธิภาพการดำเนินธุรกิจของ KIA ซึ่งรวมถึงการปรับโครงสร้างการถือหุ้น การปรับปรุงประสิทธิภาพการดำเนินงาน และการปรับโครงสร้างการผลิตโดยจะดำเนินการต่อไป